text: Борисов: Не делим хората, нито кметовете на "наши" и "ваши", помагаме на всички – Vihrogon.bg
  Борисов: Не делим хората, нито кметовете на "наши" и "ваши", помагаме на всички
  Премиерът Борисов сподели решенията, които са взети на днешното заседание на МС. Той изброи какви суми и за кого се отпускат:
  ✅ Подпомагаме всички населени места в България. Не делим хората, нито кметовете на "наши" и "ваши". Само на днешното правителствено заседание отпуснахме общо 10,5 млн. лв. по бюджетите на 9 общини:
  ➡️ 3 618 000 лв. на Сливница за реконструкция на част от вътрешната водопроводна мрежа в с. Алдомировци.
  ➡️ 450 000 лв. на община Аксаково за доизграждане на многофункционална сграда за обществено обслужване в село Изворско.
  ➡️ 1 млн. лв. на Враца за ремонт на улици в общината.
  ➡️ 1,2 млн. лв. за реконструкция на уличната мрежа във Велинград и в село Света Петка. В началото на седмицата поех ангажимент към работник в тунел "Железница" и днес го изпълнявам.
  ➡️ 409 300 лв. на Пордим за ремонт и обзавеждане на НЧ "Просвета 1918" в с. Каменец.
  ➡️ 1,5 млн. лв. на пернишкото село Драгичево за ремонт на вътрешната водопроводна мрежа.
  ➡️ 500 000 лв. на Тутракан за реконструкция на важна пътна отсечка в с. Цар Самуил.
  ➡️ 500 000 лв. на Елин Пелин за ремонт на вътрешната водопроводна мрежа в с. Нови хан.
  ➡️ 1 031 200 лв. на Етрополе за ремонт на 4 улици в града и обновяване на междублоково пространство.
  🏞 Отделно по линия на Междуведомствената комисия за възстановяване и подпомагане отпускаме на община Панагюрище 2,5 млн. лева за почистване на коритото на река Луда Яна.